
הנדון: דרישה לקיים את החלטות הממשלה בעניין המשבר בביטוח הלאומי ולקיים ישיבת ממשלה ו/או קבינט מיידיות בנושא

בשם התנועה למען איכות השלטון בישראל, ע"ר (להלן: "התנועה"), אנו פונים אליכם בדרישה לפעול ליישום החלטת הממשלה 371 משנת 2015 ולגבש מדיניות ממשלתית לטיפול בגרעון האקטוארי של המוסד לביטוח לאומי כנדרש באותה החלטה, בהחלטות ממשלה נוספות ובהחלטות וועדת ביקורת המדינה, כפי שיפורט להלן. 
1. במסגרת דו"ח מבקר המדינה שפורסם לאחרונה[footnoteRef:2]  קבע המוסד לביטוח לאומי כי לפי הדו"ח האקטוארי הנוכחי, תחזית התרוקנות הקרן הוקדמה לשנת 2035, שנה מוקדם יותר מהתחזית הקודמת. לפי פרסום משנת 2025, המוסד לביטוח לאומי סיים את שנת 2025 בגירעון של 5 מיליארד שקלים, ואת השנה הנוכחית צפוי לסיים בגירעון של כ-10 מיליארד שקלים.[footnoteRef:3] לאחרונה פורסם עוד שהגרעון בביטוח הלאומי מגיע ל-800 מיליארד ש"ח, כפליים עלות המלחמה בשלוש השנים האחרונות[footnoteRef:4]. [2:  מבקר המדינה, דוח מיוחד – היערכות מדינת ישראל להזדקנות האוכלוסייה, מערך הביטוח הסיעודי בישראל (יוני 2026), זמין כאן (להלן: "דוח המבקר 2026").]  [3:  שחר אילן "הקופה מתרוקנת: הגירעון של הביטוח הלאומי יגיע השנה ל־10 מיליארד שקל" כלכליסט (2.11.2025), זמין כאן. ]  [4:  שרון כידון, גד ליאור "800  מיליארד שקל: הבור בביטוח לאומי" ynet (25.8.2026), זמין כאן.] 


2. כידוע, לפי חוק הביטוח הלאומי, התשנ"ה-1995 (להלן: "החוק"), על האקטואר של המוסד לביטוח לאומי לפרסם אחת לשלוש שנים דו"ח אקטוארי, שמספק מידע על מצבו של המוסד. [footnoteRef:5]  הדו"ח כולל תחזיות על תשלומים וקצבאות לתושבי ישראל לצד הערכת יכולתו של הבט"ל לעמוד בהתחייבויותיו בהתאם לחוק. ביום 14.3.2024 פורסם הדו"ח האקטוארי התלת-שנתי האחרון (להלן: "דו"ח האקטואר") ובו הוצגה תחזית מדאיגה. לפי הנתונים המובאים בו, כבר בשנת 2036, וזאת שמונה שנים לפני המועד החזוי הקודם שהיה בשנת 2044, הקרן צפויה להתרוקן, כך שללא הזרמת מימון נוסף או החזרת הכספים שהועברו לאוצר המדינה, המוסד לביטוח לאומי לא יוכל לעמוד במלוא התחייבויותיו על פי חוק. [footnoteRef:6]  כאמור בדוח המבקר משנת 2026, הערכה עדכנית של המוסד לביטוח לאומי שנמסרה למבקר המדינה מקדימה את נקודת האפס לשנת 2035. ועוד היד נטויה. [5:  סעיף 24(ב) לחוק הביטוח הלאומי [נוסח משולב], התשנ"ה-1995.]  [6:  "פרסום דוח האקטואריה של הביטוח הלאומי" המוסד לביטוח לאומי (17.3.2024), זמין כאן. ] 

 
3. המשבר האקטוארי של המוסד לביטוח לאומי קיים מזה תקופה ארוכה והמוסד לביטוח לאומי וכן מבקר המדינה וגורמים מקצועיים נוספים התריעו בפני הממשלה בדבר החשש מכך שבעתיד הקרוב הביטוח הלאומי לא יוכל לשלם את מלוא הזכויות והקצבאות על פי חוק. כבר בשנת 2009 קיבלה הממשלה החלטה מס׳ 186 מיום 12 במאי 2009 "בניית מנגנון לאיזון אקטוארי במוסד לביטוח לאומי".[footnoteRef:7] במסגרת אותה החלטה הקימה הממשלה ועדה לבחינת דרכים לשמירת האיתנות הפיננסית של המוסד בטווח הארוך, שעסקה בבניית מנגנון לאיזון אקטוארי במוסד. דוח הועדה, שהוגש לממשלה באפריל 2012, זיהה סיכונים מרכזיים במערכת הביטוח הלאומי, ובראשם הזדקנות האוכלוסייה, היעדר בקרה אקטוארית והיעדר כללים לאיזון בין ההכנסות להוצאות.  [7:  החלטת הממשלה 186 מיום 12.5.2009 זמינה, בעמ' 101 לקובץ ההחלטות המצוי כאן. ] 


4. לאחר שהמלצות ועדה זו לא יושמו, בשנת 2015 פרסם מבקר המדינה דוח חמור בעניין מצבו של המוסד לביטוח לאומי בו התייחס המוסד הן לטיפול בגרעון והן לאופן הניהול של קרן העודפים של המוסד. מבקר המדינה אף הצביע בדו"ח על ליקויים בניהול ההשקעות של הביטוח הלאומי על ידי הממשלה בניגוד להחלטת הממשלה משנת 2008. מבקר המדינה סיכם את הטיפול הממשלתי בנושא כך[footnoteRef:8]: [8:  דוח מבקר המדינה 66א, ניהול החוב הממשלתי והתחייבות הממשלה למוסד לביטוח לאומי, עמ' 179 (28.10.2015), זמין כאן.] 


"נמצא כי עד מועד סיום הביקורת, ובחלוף כשלוש שנים מפרסום המלצות הוועדה לאיתנות פיננסית, לא יישמו משרד האוצר או המוסד את ההמלצות ולא הביאו אותן לדיון בממשלה. לא זו אף זו, משרד האוצר גם לא הביא לדיון בממשלה פתרון אחר לכשלים שהעלתה הוועדה, לגירעון האקטוארי של המוסד ולסיכון לקיימות הפיסקלית של תקציב המדינה. מן הראוי כי משרד האוצר ייתן מענה יסודי ובהקדם לבעיית האיתנות הפיננסית של הביטוח הלאומי ולסיכון לקיימות הפיסקלית של תקציב המדינה, וכי הוא יבטיח את מילוי התחייבות הממשלה לביטוח הלאומי."

5. ביום 5.8.2015 התקבלה החלטת ממשלה מספר 371, שכותרתה "צמצום גירעון המוסד לביטוח לאומי" (להלן: "החלטת הממשלה").[footnoteRef:9] החלטת הממשלה מחייבת מעקב ממשלתי אחת לשלוש שנים במסגרת דיון במליאת הממשלה בהתבסס על הדו"ח האקטוארי שמוגש לפי החוק. בנוסף, נקבע כי הקבינט החברתי-כלכלי יקיים דיון שנתי בסוגיית יציבותו ארוכת הטווח של המוסד לביטוח לאומי. במסגרת דיון זה, על הממשלה להציג מתווים לשינויים ולהתייעלות המוסד, בהתאם לנתוני הדו"חות האקטואריים.  [9:  החלטת הממשלה המלאה זמינה כאן.] 


6. בפועל, בניגוד להחלטת הממשלה מאז 2015 ועד היום נדון הנושא בממשלה פעם אחת בלבד. על פי מענה שקיבלנו לבקשת חופש מידע, התקיים דיון בממשלה ביום 12.9.2018. יתרה מכך, הקבינט החברתי-כלכלי לא עסק בסוגייה כלל במשך העשור האחרון. בדיון הנ״ל לפני כשמונה שנים ,לא התקבלו החלטות ולא גובשה מדיניות.

7. בנובמבר 2025 התפרסם דוח אקטוארי מעודכן וחמור בעניין הגרעון במוסד לביטוח לאומי. בעקבות פרסומו התקיים דיון בוועדת ביקורת המדינה בראשות יושב ראש הוועדה חבר הכנסת אלון שוסטר. בדיון השתתפו בין השאר נציגי משרד האוצר, נציגי המוסד לביטוח לאומי, נציג המועצה הלאומית לכלכלה וכן נציגה מהתנועה. בדיון נדון מצב הגירעון האקטוארי של המוסד לביטוח לאומי שמושפע גם מהרפורמה בסיעוד וכן מאירועים נוספים שהתרחשו במדינת ישראל לרבות מגפת הקורונה, שינוי גיל הפרישה לנשים והמלחמות שפקדו את מדינת ישראל. 

8. במסגרת הדיון החליטה הועדה על מספר צעדים הכרחיים למעקב וטיפול במצב הגירעון האקטוארי האמור. החלטות אלו כללו קריאה לראש הממשלה ולשר האוצר להקים בהקדם וועדה בין-משרדית שתבחן את המצב האקטוארי של הקרן של הביטוח הלאומי. בנוסף, וועדת הביקורת ביקשה לקבל מהמוסד לביטוח לאומי את הדוח האקטוארי העדכני, נוכח חומרת המצב. הוועדה ציינה גם את החשיבות בעמידה בהחלטת הממשלה 371, ולקיים את החובה לדון במצב האקטוארי של המוסד לביטוח לאומי בממשלה ובקבינט. כמו כן, הוועדה דרשה ממשרד האוצר לעדכן בתוך חודש על התקדמות עבודת הוועדה העוסקת בתחום הסיעוד, והודיעה כי תקיים ישיבת המשך בנושא[footnoteRef:10]. [10:  סיכום הדיון בוועדה לעניניי ביקורת המדינה מיום 19.11.2025 זמין כאן.] 


9. מדוח מבקר מדינה נוסף בנושא מיוני 2026 עולה שקיים צוות בין-משרדי בו חברים נציגים ממשרד האוצר, המוסד לביטוח הלאומי והמועצה הלאומית לכלכלה ואולם נכון למועד פרסום דוח המבקר ולמעשה עד היום טרם הגישה את המלצותיה. עוד עלה מהדוח שעל פי דוח אקטוארי עדכני, שעת ״איפוס״ הקרן – במילים אחרות, התרוקנות הקופה - הוקדמה לשנת 2035 כך שבהעדר התערבות לאחר מועד זה לא יוכל עוד הביטוח הלאומי לעמוד בהתחייבויותיו על פי החוק[footnoteRef:11].  [11:  דוח מבקר המדינה מערך הביטוח הסיעודי בישראל, יוני 2026, זמין כאן.] 


10. עולה מכך כי גם לאחר דיונים בוועדת ביקורת המדינה בכנסת, דוח מבקר מדינה ודוח אקטוארי עדכני ועגום בדברהדרדרות נוספת של  הביטוח הלאומי, לא התקיימו דיונים ממשלתיים בעניין ולא התקבלו החלטות ובפועל החלטת הממשלה 371  לא ייושמה, חרף שינוי הנסיבות לרעה. למעשה, באם הייתה מיושמת החלטת הממשלה כדין, הממשלה והקבינט היו נדרשים לתת את דעתם באופן עיתי וקבוע למצבו הפיננסי של המוסד והיו יכולים לקדם פתרון או לנקוט צעדים לצמצומו. 

11. יוצא אם כן כי גם לאחר ״משיכת דש המעיל״ הנוספת מצד שורה של גורמי מקצוע וביקורת, הממשלה, שריה והעומד בראשה – מוסיפים להתעלם מחומרת המצב, השלכותיו הדרמטיות חייהם ורווחתם של מיליונים מאזרחי המדינה וכל שנותר לח״מ הוא למשוך פעם נוספת בדש המעיל.  

12. מדוח המבקר עולה שהמציאות הביטחונית והחברתית המורכבת מציבה בפני המוסד לביטוח לאומי אתגרים חסרי תקדים, המחייבים דיון מעמיק ונקיטת פעולות דחופות להבטחת יכולתו למלא את ייעודו לאורך זמן. למרות זאת, מתקבלות במוסד לביטוח לאומי החלטות ללא התייחסות למשמעויות האקטואריות שלהן. זאת ועוד, המועצה[footnoteRef:12] אישרה ביודעין את התקציב הגירעוני של המוסד לשנים 2024 – 2026 ולא קיימה כל דיון בנוגע לדרכים שבהן ניתן לצמצם את הגירעון[footnoteRef:13]. [12:  לפי סעיף 8 לחוק הביטוח הלאומי [נוסח משולב], תשנ"ה-1995 שתפקידיו מפורטים בין היתר בסעיף 12 לאותו חוק.]  [13:  דוח המבקר 2026, עמ' 31.] 


13. למותר לציין כי את הגרעון של המוסד לביטוח לאומי ניתן לשפר במגוון רחב של דרכים, כגון העלאת גיל הפרישה; העלאת דמי הביטוח; הגברת ההשתתפות בשוק העבודה; העלאת השתתפות האוצר בתקציב הביטוח הלאומי, הגברת הגבייה והאכיפה בקרב ציבורים הזוכים לפטור או מקבלים קצבאות לא מוצדקות ועוד. ואולם הממשלה לא קיבלה החלטה בעניין הדרך או הדרכים שברצונה לנקוט ולמעשה לא קיימה שורה של החלטות שלה עצמה בנושא והמלצות שהוגשו לה. 

14. לפיכך אנו דורשים להשלים בדחיפות את בחינת מצבו האקטוארי של המוסד לביטוח לאומי במסגרת הצוות הבין-משרדי, לבחון את המלצות הוועדה במסגרת דיון דחוף בממשלה ובקבינט החברתי-כלכלי ולגבש מדיניות מתאימה וזאת כנדרש בהחלטות הממשלה שהתקבלו בעניין אותן יש ליישם במלואן ויפה שעה אחת קודם. נבקש את התייחסותכם לפנייתנו זו עד יום 22.9.2026.

בכבוד רב,

תוכן בינה מלאכותית גנרטיבית עשוי להיות שגוי.][image: Ink 1, Shape]

